# Gerard Descarrega Puigdevall

Gerard Descarrega Puigdevall (Reus, 2 de maig de 1994) és un atleta paralímpic català amb una discapacitat visual que competeix principalment a la categoria T11 . Ha representat Espanya als Jocs Paralímpics d'estiu de 2012, 2016 i 2020 i en diversos campionats mundials i europeus.

## Biografia

Va néixer el 2 de maig de 1994, a Reus, Tarragona. Té una discapacitat visual provocada per la retinosi pigmentària, una malaltia visual degenerativa.
Després dels Jocs Paralímpics d'estiu de 2012 va traslladar-se a Madrid, al Centre d'alt Rendiment Joaquín Blume per centrar-se en la seva preparació física. El desembre de 2013 va assistir a un esdeveniment en què la companyia d'assegurances espanyola Santa Lucía Seguros es va convertir en patrocinadora del Comitè Paralímpic Espanyol per donar suport a aquest tipus de patrocini.

## Atletisme

Descarrega és un atleta paralímpic que competeix principalment en la categoria T11 tot i que anteriorment ha competit en la categoria T12.
Es va estrenar en el Mundial d'Atletisme Paralímpic de Nova Zelanda del 2011 on va aconseguir dos tercers llocs, en els 400 metres en la categoria T12 i en el relleu 4x100 metres amb discapacitat visual masculí amb Xavier Porras (T11), Martín Parejo Maza (T11) i Maximiliano Óscar Rodríguez Magi (T12) que van acabar en el rècord nacional d'Espanya de 45,45 segons.
Va competir als Jocs Paralímpics d'estiu de 2012 a Londres, Anglaterra, on va acabar quart en la cursa de 400 metres. A partir dels següents Jocs paralímpics ha competit en la categoria T11 en la que ha aconseguit dos ors en la modalitat 400 m (Rio 2016 i Tòquio 2020). A principis de 2024 va patir una lesió al tendó d'Aquil·les, que no el va permetre arribar en forma als Jocs Paralímpics d'Estiu de 2024.
Actualment posseeix les millors marques nacionals T11 en els els 60, 100, 200, 400 i 800 metres llisos i a nivell europeu els rècords T11 en els 400 i 800 metres llisos.

## Referències

* ↑ Descarrega, Gerard. «Bio» (en castellà). Arxivat de l'original el 2024-08-05. [Consulta: 6 agost 2024].
* ↑ «Biografías» (en castellà). Comité Paralímpico Español, 2012. Arxivat de l'original el March 7, 2017. [Consulta: 28 juny 2013].
* ↑ «Gerard Descarrega-Bio» (en castellà). [Consulta: 5 agost 2024].
* ↑ «RSC.-La aseguradora 'santalucía' renueva su compromiso con el Plan ADOP» (en castellà). Europapress.es, 13-12-2013. [Consulta: 25 desembre 2013].
* ↑ «España alcanza las trece medallas en el Mundial de Atletismo Paralímpico de Nueva Zelanda» (en castellà). Servimedia, 28-01-2011. [Consulta: 5 agost 2024].
* ↑ «Deportes. Bronce para España en relevos de discapacitados visuales durante el Mundial de Atletismo Paralímpico» (en castellà). Cronica Social.com, 27-01-2024. Arxivat de l'original el 2013-12-03. [Consulta: 5 agost 2024].
* ↑ «XIV JUEGOS PARALÍMPICOS LONDRES 2012-biografia» (en castellà). Comité Paralímpico español. Arxivat de l'original el 2017-03-07. [Consulta: 5 agost 2024].
* ↑ «La dulce revancha de Gerard Descarrega» (en castellà). El Mundo, 18-09-2016. [Consulta: 5 agost 2024].
* ↑ «Gerard Descarrega revalida el oro en 400 metros» (en castellà). El Segre, 30-08-2021. [Consulta: 5 agost 2024].
* ↑ «L'atleta paralímpic Gerard Descarrega se sotmet a una 'cirurgia exprés' en el tendó d'Aquil·les». reusdigital.cat, 07-02-2024. [Consulta: 5 agost 2024].
* ↑ VALLEJO, MARIO. «Los siete campeonísimos españoles que defienden título en los Juegos Paralímpicos de París 2024» (en castellà). RTVE, 28-08-2024. [Consulta: 6 setembre 2024].
* ↑ «Gerard Descarrega- Atletismo» (en castellà). UCAM. [Consulta: 5 agost 2024].

## Enllaços externs

* Paralimpiadas - Deportista: Gerard Descarrega Puigdevall